ET Euroopa Liidu Teataja C 183/4

Liikmesriikide esitatav teave riigiabi kohta, mida antakse kooskõlas komisjoni 12. jaanuari 2001. aasta määrusega (EÜ) nr 68/2001, mis käsitleb EÜ asutamislepingu artiklite 87 ja 88 kohaldamist koolitusabi suhtes

(2005/C 183/04)

(EMPs kohaldatav tekst)

Abi number: XT 07/2001

Liikmesriik: Hispaania

Abikava nimetus: Laevaehitustööliste koolitustoetus

Õiguslik alus: Resolución CN.4.02. F.S.E., de fecha 9 de mayo de 2001, de la Dirección General de Política Tecnológica del Ministerio de Ciencia y Tecnología y Circular de la Gerencia del Sector Naval de fecha 30 de mayo de 2001

Kavas ette nähtud aastased kulud:

2001: 19 000 000 eurot

2002: 19 000 000 eurot

2003: 19 000 000 eurot

2004: 19 000 000 eurot

2005: 19 000 000 eurot

2006: 19 000 000 eurot

Abi ülemmäär:

1. Enne üksikprojektile abi andmist hinnatakse asjaomase koolituse liiki ning määratakse kohaldatava abi ülemmäär alltoodud moel.

2. Üldkoolituse abi ülemmäär on suurettevõtete puhul 50 % ning väikeste ja keskmise suurusega ettevõtete puhul 70 %. Neid määrasid suurendatakse 5 protsendi võrra selliste piirkondade ettevõtete puhul, mis on kõlblikud saama piirkondlikku abi asutamislepingu artikli 87 lõike 3 punkti c alusel, ja 10 protsendi võrra selliste piirkondade ettevõtete puhul, mis on kõlblikud saama piirkondlikku abi asutamislepingu artikli 87 lõike 3 punkti a alusel.

3. Erikoolituse abi ülemmäär on suurettevõtete puhul 25 % ning väikeste ja keskmise suurusega ettevõtete puhul 35 %. Neid määrasid suurendatakse 5 protsendi võrra selliste piirkondade ettevõtete puhul, mis on kõlblikud saama piirkondlikku abi asutamislepingu artikli 87 lõike 3 punkti c alusel, ja 10 protsendi võrra selliste piirkondade ettevõtete puhul, mis on kõlblikud saama piirkondlikku abi asutamislepingu artikli 87 lõike 3 punkti a alusel.

4. Kui projekt hõlmab nii üld- kui erikoolitust, mida ei saa abimäära arvutamiseks lahutada, või kui on võimatu liigitada projekti üld- või erikoolituseks, kohaldatakse erikoolituse määrasid.

5. Koolitusprojekti abikõlblikud kulud on järgmised: (a) koolituse tööjõukulud; (b) koolitajate ja koolitatavate transpordikulud; (c) muud jooksvad kulud, näiteks kulud õppevahenditele ja tarvikutele; (d) tööriistade ja aparatuuri kulum võrdeliselt nende kasutamisega konkreetses koolitusprojektis; (e) koolitusega seotud konsultatsioonikulud; (f) koolitusprojektis osalejate personalikulud punktides a kuni e mainitud muude abikõlblike kulude kogumäärani. Arvesse võetakse töötajate ainult koolitusele kulutatud aeg, kui sellest on maha arvatud tootmistunnid või sellega samaväärne aeg.

Rakendamise kuupäev:

Kava kestus: Kuni 31. detsembrini 2006

Abi eesmärk: Üldkoolitus

Erikoolitus

Asjaomased majandusharud: Laevaehitus ja sellega seotud tööstusharud

Abi andva ametiasutuse nimi ja aadress:

Gerencia del Sector Naval Ministerio de Ciencia y Tecnología Po de la Castellana, 143 — 10o E-28046 Madrid

Abi number: XT 12/2002

Liikmesriik: Itaalia

Piirkond: Veneto

Abikava nimetus: ESF eesmärk 3, rakenduskava, meede DI, täiendõppe, tööturu paindlikkuse ning era- ja riiklike ettevõtete, eriti VKEde konkurentsivõime arendamine.

Õiguslik alus: DGR n. 4011 del 31 dicembre 2001

Kavas ettenähtud aastased kulud: Meede hõlmab ajavahemikku 2002—2003 kogusummas 36 300 000 eurot, välja arvatud erasektoripoolne rahastamine.

Abi ülemmäär: Vastavalt 12. jaanuari 2001. aasta määruse (EMÜ) nr 68/2001 artiklile 4.

Rakendamise kuupäev:

Kava kestus:

Abi eesmärk: Abi eesmärk on edendada täiendõpet nii üld- kui ka erikoolitusena, et käia kaasas töömaailma muutustega, mis tulenevad uute töömeetodite väljaarendamisest, arvutiseeritud tootmissüsteemide kasutuselevõtmisest, turgude globaliseerumisest ning vajadusest suurema tegevuspaindlikkuse järele. Meetmed loovad inimressurssidele kvalitatiivse ja kvantitatiivse lähenemisviisi kohalikus majanduskontekstis.

Asjaomased majandusharud: Kõik tootmisvaldkonnad

Abi andva ametiasutuse nimi ja aadress:

Regione Veneto Segreteria regionale alla Formazione e Lavoro Via Allegri, 29 I-30173 Mestre Venezia

Abi number: XT 18/02

Liikmesriik: Ühendkuningriik

Piirkond: Kirde-Inglismaa

Abikava nimetus või üksiktoetust saava ettevõtte nimi: Koolitusabi äriühingule Atmel, North Tyneside

Õiguslik alus: Department for Education and Skills, Inward Investment Fund, approved by HMT.

The Department for Education and Skills is the sponsor department. The DfES and the Secretary of State's authority is via the Education and Training Act 1973; and the Industrial Development Act 1982 (Sections 8, 11 and 12)

Regional Development Agencies (RDAs) have delegated authority functions via Section 6 of the Regional Development Agencies Act 1998.

Kavas ettenähtud aastased kulud või ettevõttele antud üksiktoetuse üldsumma: Kuni 1 miljoni euro (ligikaudu 620 000 Suurbritannia naela) suurune summa eraldatakse ettevõttele 3 aasta jooksul järgnevalt:

1. aasta: 178 000 Suurbritannia naela

2. aasta: 254 000 Suurbritannia naela

3. aasta: 201 000 Suurbritannia naela

N.B. Kavandatud abi summa arvutatakse iga eelarveaasta lõpus uuesti tagamaks, et summad ei ületaks abi ülemmäära –1 miljonit eurot.

Abi ülemmäär: Atmel asub North Tyneside'is, regionaalabi raames toetatavas piirkonnas — vastavalt artikli 87 lõikele 3 (2. tase). Kõnealune äriühing on suur, saades piirkondlikku valikabi kogusummas 27,8 miljonit Suurbritannia naela (ligikaudu 47 miljonit eurot). Kõnealuse koolitusabi abikõlblikud kulud ei kattu piirkondliku valikabi raames Atmelile hüvitatavate kuludega. Kavandatav abipakett, mis ei ületa 1 miljonit eurot, on võrdne 27,6 %-ga kogu projekti koolituskuludest. Rahastamise abil ostetakse edasikantavate oskuste alast koolitust — ligikaudu 14 % kohaldatakse üldkoolitusele ja 14 % erikoolitusele, jäädes seega riigiabi eeskirjade kohaselt vastavalt 55 %-lise ja 30 %-lise lubatud ülemmäära piiridesse. See suurendab töötajate isiklikku arengut ja tugevdab nende tööalast konkurentsivõimet.

Rakendamise kuupäev:

Kava või üksiktoetuse kestus: Kuni 31. detsembrini 2004

Abi eesmärk: Toetada järgmiste koolitusliikide kavandamist ja pakkumist

Üldkoolitus

Asutusesisene koolitus

Ohutusealane väljaõpe operaatoritele/tehnikutele järgmistel teemadel

— riskianalüüs

— tuleohutus

— kemikaalide käsitsemine ja lekked

— keskkonnateadlikkus

— käsitsi teisaldamine

Üldine ohutusealane koolitus

Tehnikute/inseneride koolitamine

— uuenenud ohutustehnikate (näiteks tulekustutid, hingamisaparaadid, tervisele ohtlike ainete kontroll, laser, arseen, kiiritusoht) alane ning laser/kiirgusohutuse ametnike väljaõpe.

Haridus/arenguabi

Annab töötajatele võimaluse osaleda NVQ, ONC, HNC, kraadi- ning magistriõppe kursustel

IT- kasutajakoolitus

Nähakse ette kogu personali arvutialane alg-, kesk- ja edasijõudnud taseme koolitus, sealhulgas tehnilised eripaketid

IT- tehniline koolitus

Konkreetsete IT tugisüsteemide ja serverite alane koolitus

Üldine koolitus

Oskuste täiendamine elektri, mehaanika, pneumaatika, vaakumi, raadiosageduse jne alal.

Tootmistehnika

Tootmisvahendite alane koolitus operaatoritele, tehnikutele ja inseneridele

Seadmete tehnoloogia

Nähakse ette sertifitseerimis- ja hooldusalane koolitus sellistes valdkondades nagu gaasiseadmete keevitamise kontroll, kahvellaadurid, kõrgepinge pöörmed, programmeeritavad robotid, tuletõrjesüsteemid.

Kvaliteet

Väljaõpe ja diplomeerimine kõigis ISO9000, 14001 ja HS18001 aspektides

Kulud praktikant/õpilane

Palgad õppeperioodil johtuvalt käibest ja kasvust

Kapital

Atmel ja piirkondliku arengu asutus on kinnitanud, et kõnealust kapitali kasutatakse selle kehtivuse vältel ainult koolituseesmärkidel.

Erikulud:

Nõustamine ja tugi

Reisimine/majutus

Palgad õppeperioodil johtuvalt käibest ja kasvust

Asjaomased majandusharud: Tööstus IT

Märkused: (Pooljuhtseadiste tootmisettevõte)

Rahastamise kaudu toetatakse ainult määratletud tegevusi. Toetust ei saa tegevused, mida rahastatakse mõne muu riigiabi kava alusel. Teised majandusharud ei ole käesoleva pakkumisega hõlmatud.

IT ja pooljuhtseadiste tootmise tööstus on peamiseks kasvavaks majandusharuks Kirde-Inglismaal ning on kõnealuse piirkonna majandusstrateegia oluline osa

Kõnealuse paketi üldised koolituselemendid tagavad, et koolitusprogrammide sihtgrupid omandavad tehnoloogilised oskused, mis võimaldavad neil saada tööd mitmes muus tööstusharus, sealhulgas elektroonikatööstuses, elektrotehnikas, info- ja sidetehnoloogias, tarkvara ja süsteemide kavandamises. Lisaks on omandatud üldised oskused nõutavad ka mujal era- ja avalikus sektoris töötamisel.

Ettevõtte ja piirkondliku arengu asutuse vahel sõlmitakse leping, mille alusel toimub rahaliste vahendite saamise ja rakendamise juhtimine. Piirkondliku arengu asutus teostab järelevalvet tõendite vastavuse kohta lepingus määratletud eesmärkidele ja verstapostidele ning maksed teostatakse kõnealuste eesmärkide saavutamisel.

Abi andva ametiasutuse nimi ja aadress:

Regional Policy Division Department for Education and Skills (DfES) Level 11, Moorfoot SHEFFIELD, S1 4PQ United Kingdom Kontaktisik: Madeleine Gadsby

Abi number: XT 34/03

Liikmesriik: Ühendkuningriik

Piirkond: Loode-Inglismaa

Abikava nimetus või üksiktoetust saava ettevõtte nimi: Centre of Vocational Excellence Programme (BAE Systems)

Õiguslik alus: Learning and Skills Act 2000.

Kavas ettenähtud aastased kulud või ettevõttele antud üksiktoetuse üldsumma: Kuni 1 miljoni euro (ligikaudu 624 000 Suurbritannia naela) suurune summa eraldatakse ettevõttele 3 aasta jooksul järgnevalt:

1. aasta: 300 000 Suurbritannia naela

2. aasta: 150 000 Suurbritannia naela

3. aasta: 100 000 Suurbritannia naela

KOKKU: 550 000 Suurbritannia naela

Abi ülemmäär: BAE Systems on suur äriühing asukohaga Prestonis.

Abi ülemmäär ei ületa 60 % üldkoolituse abikõlblikest kuludest (50 % lubatud suurtele ettevõtetele, lisaks 10 % ebasoodsas olukorras olevate töötajatele vastavalt määruse artikli 2 punktile g). Erinevat abi ülemmäära kohaldatakse sõltuvalt asjaolust, kas saajad on tegelikult ebasoodsas olukorras olevad töötajad või mitte.

Rakendamise kuupäev:

Kava või üksiktoetuse kestus: Kuni 31. juulini 2006

Abi eesmärk: Õhusõidukite sektoril on puudu tööjõu oskustest, mis on nõutavad töötamisel kõrgtehnoloogilises tootmisharus. Kõnealune asjaolu on märkimisväärseks majanduskasvu takistuseks Inglismaal, eelkõige Loode-Inglismaal.

Üldkoolitus

Kõnealuse abi eesmärk on suurendada piirkondliku ning siseriikliku kõrgetasemeliste ülekantavate kutseoskustega tööjõu olemasolu, mis on vajalik sektori vajaduste rahuldamiseks. Seda võib saavutada kahel viisil. Esiteks, suurendades sektoris tööle asuvate noorte arvu ajakohase õpipoisiaja koolituse kaudu ning täiendades nende töötajate oskusi, kes juba töötavad asjaomases sektoris. Ajakohane inseneri õpipoisiaja koolitus pakub noortele rohkem võimalusi tööturule sisenemiseks ja parimat võimalikku ettevalmistust, et saavutada oskustöölise ja/või tehniku staatus õhusõidukite tööstuses. Kõnealune koolitus pakub vajaduse korral ka võimaluse edasiseks kõrghariduse omandamiseks või kõrgematasemeliseks tööks. Teiseks, suurendades loodepiirkonna õhusõidukite ehitusettevõtetes olemasolevate töötajate arvu, kes täiendavad olemasolevaid kutseoskusi. See saavutatakse BAE koolitusmahu suurendamisega, eesmärgiga täiendada olemasolevate töötajate kutseoskusi. Antava koolituse tulemusel saadakse riiklikult tunnustatud kutsekvalifikatsioon, mis aitab kaasa tootlikkuse ning üksikisikute tööalase konkurentsivõime tõstmisele erinevatel ehitussektori töökohtadel.

Ettevõttele BAE Systems, mis tegeleb õhusõidukite ehituse ning lennuelektroonikaga, antakse üksiktoetust. Kõnealuse paketi üldkoolituselemendid tagavad, et koolitusprogrammide saajad omandavad tehnoloogilised oskused, mis võimaldavad neil saada tööd õhusõidukite ehitussektoris ja lennuelektroonika tööstuses ning paljudes teistes tööstusharudes, sealhulgas elektroonikatööstuses, elektrotehnikas ja masinatööstuses.

Asjaomased majandusharud: Õhusõidukite ehitus

Abi andva ametiasutuse nimi ja aadress:

Skills for Employment Division Department for Education and Skills (DfES) Level 4, Moorfoot Sheffield S1 4PQ United Kingdom Kontaktisik: Keith McMaster

Muu teave: Hariduse ja kutseoskuste osakond on abi heaks kiitnud. Hariduse ja kutseoskuste osakond on vastutav ettevõttega lepingu sõlmimise ja edusammude järelevalve eest kooskõlas riigiabi eeskirjadega. Hariduse ja kutseoskuste osakond omab pädevust Learning and Skills Act 2000 alusel.

Abi nr: XT 44/03

Liikmesriik: Kreeka

Piirkond: Kogu riik

Abikava nimetus või üksiktoetust saava ettevõtte nimi: Teadusuuringute ja tehnoloogiaalased koolitusvõrgud

Õiguslik alus: N. 1514/85, N.1733/87, 2741/99 ja N.2919/01

Kavas ettenähtud aastased kulud või ettevõttele antud üksiktoetuse üldsumma: Aastased kulud: (eurodes)

2003:

2004:

2005:

Abi ülemmäär: Väikestele ja keskmise suurusega ettevõtetele antakse abi 45 % ja suurtele ettevõtetele 35 % ulatuses nende panusest kogueelarvesse.

Rakendamise kuupäev: oktoober 2002

Kava või üksiktoetuse kestus: Kuni 2006. aasta detsembrini

Abi eesmärk: Abi eesmärk on luua riigi jaoks teaduslikult tähtsad kõrgtasemelise tehnoloogia alased teadusvõrgustikud, koolitada teadusuurijaid, magistriõppe üliõpilasi ja teatud spetsialiseeritud alal kõrgharidust omavaid isikuid ning arendada ettevõtluses osalevate isikute oskusi selleks, et kaasajastada ja tõsta tootmisüksuste konkurentsivõimet.

Asjaomased majandusharud:

Tervishoiu-, biomeditsiini, diagnostika- ja ravimeetodid

Biotehnoloogia/bioeetika

Kultuur/turism/sport

Merekeskkond

Transport ja vedu

Pinnase- ja õhukeskkond ning säästev areng

Veevarud

Loodusõnnetused ja metsatulekahjud

Taastuvad energiaallikad ja energia säästmine

Jäätmete ringlussevõtt

Teave ja telekommunikatsioon

Toiduained ja põllumajandustootmine

Akvakultuurloomad

Üldsuse teadlikkuse tõstmine uute tehnoloogiate alal

Uued ettevõtluse, sotsiaal- ja avalike asutuste korraldus- ja juhtimismeetodid

Abi andva ametiasutuse nimi ja aadress:

Arenguministeerium Teadusuuringute ja Tehnoloogia peasekretariaat Messogion 14-18 Ateena 11510

Abi number: XT 45/03

Liikmesriik: Madalmaad

Piirkond: Flevoland

Abikava nimetus või üksiktoetust saava ettevõtte nimi: Farm Dairy Holding B.V.

Õiguslik alus: Subsidieverordening ESF doelstelling 1

Kavas ettenähtud aastased kulud või ettevõttele antud üksiktoetuse üldsumma: 141 349 eurot Kaasrahastaja: Farm Dairy Holding B.V.

Abi ülemmäär: 50 %

Rakendamise kuupäev:

Kava või üksiktoetuse kestus:

Abi eesmärk: Vajalikul tasemel üldkoolitus, mis aitab tugevdada töötajate positsiooni üldisel tööturul.

Asjaomased majandusharud: Põllumajandus

Abi andva ametiasutuse nimi ja aadress:

Provincie Flevoland Postbus 55 D-8200 AB Lelystad

Muu teave: Ettevõttel Farm Dairy on palju madala koolitustasemega töötajaid. Piisavalt koolitatud töötajate puudumine on ettevõtte märkimisväärne puudus. “Opleidingstraject Farm Dairy” projekti eesmärk on tõsta vajalikul määral töötajate kutseväljaõppe taset. See aitab samuti tugevdada töötajate positsiooni üldisel tööturul. Projekt hõlmab kümmet osa, alates “kvaliteedist ja hügieenist” kuni “kahveltõstuki juhtimise väljaõppeni”. Projektis osaleb ühtekokku 68 töötajat, kuigi üksikkursuste lõikes osalejate arv erineb. Kõigist osalejatest 26 kuuluvad “vähemuste” kategooriasse.

Abi number: XT 46/03

Liikmesriik: Ühendkuningriik

Piirkond: Yorkshire ja Humber, South East

Abikava nimetus või üksiktoetust saava ettevõtte nimi: Centre of Vocational Excellence Programme (British Gas)

Õiguslik alus: The Learning and Skills Act 2000.

Kavas ettenähtud aastased kulud või ettevõttele antud üksiktoetuse üldsumma: Ettevõttele antakse kuni 1 miljon eurot (umbes 624 400 Suurbritannia naelsterlingit) kolme aasta jooksul järgnevalt:

1. aasta: 300 000 Suurbritannia naelsterlingit

2. aasta: 100 000 Suurbritannia naelsterlingit

3. aasta: 100 000 Suurbritannia naelsterlingit

KOKKU: 500 000 Suurbritannia naelsterlingit

Abi ülemmäär: British Gas on suur ettevõte, millel on suured haruettevõtted Leedsis ja Basingstoke'is.

Abi ülemmäär ei tohi ületada 60 % üldkoolituse abikõlblikust maksumusest (50 % on lubatud suurtele ettevõtetele, millele võib lisada 10 % määruse artikli 2 punktis g määratletud ebasoodsas olukorras olevate töötajate eest).

Rakendamise kuupäev:

Kava või üksiktoetuse kestus: Kuni 31. detsembrini 2006

Abi eesmärk: Gaasiseadmete paigaldamise ja hooldamise alal valitseb puudus kõrgtehnoloogilise tööstuse nõuetele vastavatest töötajatest (hiljutine uurimus näitas, et puudu on 30 000 gaasiseadmete paigaldajat). See asjaolu pidurdab märgatavalt Inglismaa majanduskasvu.

Abil on kaks eesmärki:

Üldine koolitus

Suurendada piirkondlikku ja riiklikku tööjõudu, kellel on kõrgetasemelised oskused tööstuse vajaduste rahuldamiseks. Seda võib teha kahel viisil. Esiteks, suurendades töö käigus toimuva väljaõppe kaudu tööstusesse tulevate noorte arvu ning parandades nende oskusi, kes seal juba töötavad. Gaasiseadmete paigaldamise ja hoolduse alal praktikal olemine pakub noortele rohkem võimalusi tööturule tulekuks ning parima võimaliku ettevalmistuse oskustöölise ja/või tehniku ameti saavutamiseks gaasiseadmete paigaldamise ja hooldamise alal. Samuti võib pärast praktikat vajaduse korral minna edasi omandama kõrgharidust või tõusta kõrgemale ametikohale. Teiseks, tõstes gaasiseadmete paigaldamise ja hooldamise ala ettevõtetes töötavate ja oma erialaseid oskusi täiendavate töötajate arvu Yorkshire'is ja Humberis ning kagupiirkonnas ja Inglismaal laiemalt. See saavutatakse, tõstes British Gas'i koolitusvõimsusi olemasolevate töötajate oskuste parandamiseks ning avades koolitustegevuse teistele firmadele. Eriline rõhk asetatakse kohalikele VKEdele. Pakutav koolitus annab riiklikult tunnustatud erialase kvalifikatsiooni, mis tõstab tootlikust ning parandab märgatavalt individuaalset tööhõivet gaasiseadmete paigaldamise ja hooldamise ala erinevates ametites.

Abi toetusel soovitakse saada võimalikult suurt kasu British Gas'i riiklikult tunnustatud koolituskogemusest, jagades parimaid teadmisi teiste koolitajatega. Nii suurendatakse koolituse üldist hulka ja kvaliteeti kogu alal, teadvustatakse British Gas'i kui ala eeskujulikku esindajat ning julgustatakse teisi ettevõtjaid oma tööjõu arendamisse investeerima. Learning and Skills Council (Riiklik koolitusasutus), mis rahastab üle 16aastaste haridust ja koolitust Inglismaal, hakkab aktiivselt tegelema kogemuste jagamise jälgimisega. Enamik kogemuste jagamisest toimub aktiivse tegevuse kaudu, näiteks külastavad teised koolitajad British Gas'i või korraldavad British Gas'i töötajad piirkondlikke/riiklikke võrgustikuüritusi.

Üksikabi suunatakse British Gas'ile, ettevõttele, mis tegeleb gaasiseadmete paigaldamise ja hooldamisega. Selle paketi üldkoolituse osad tagavad, et koolituskavades osalejad saavad tehnilisi oskusi, mis võimaldavad neil leida tööd gaasiseadmete paigaldamise ja hooldamise alal, samuti paljudel teistel aladel nagu veevärgis, külmutusseadmete- ja tehnikaalal.

British Gas'i kogemuste jagamine teiste ettevõtete ja koolitajatega tähendab, et teised gaasiseadmete paigaldamise ja hooldmise ning ka muudel aladel töötavad ettevõtted saavad parandada oma koolituskavasid ning seeläbi parandada tööturule sisenejate ja seal juba töötavate inimeste tööhõivet ning teenistuskäigu väljavaateid.

Asjaomased majandusharud: Gaasiseadmete paigaldus ja hooldus

Abi andva ametiasutuse nimi ja aadress:

Skills for Employment Division Department for Education and Skills (DfES) Level 4, Moorfoot Sheffield S1 4PQ United Kingdom Contact: Sue Read

Muu teave: Abi on heaks kiitnud haridusministeerium. Learning and Skills Council vastutab ettevõtetega tehtavate lepingute, järelevalve ning riigiabile vastavuse eest. The Learning & Skills Council sai volitused Learning and Skills Act 2000 kaudu.

Abi nr: XT 48/03

Liikmesriik: Saksamaa

Piirkond: Saksi-Anhalt

Abikava nimetus: Eriprogramm infoühiskonna loomiseks Saksi-Anhaltis

Õiguslik alus: Landeshaushaltsordnung (LHO) vom 30.4.1991 (GVBl. LSA S. 45), insbesondere die Verwaltungsvorschriften zu § 44 LHO des Landes Sachsen-Anhalt in der aktuellen Fassung;

Verordnung (EG) Nr. 68/2001 der Kommission vom 12.1.2001 über die Anwendung der Artikel 87 und 88 EG-Vertrag auf Ausbildungsbeihilfen (ABl. L 10 vom 13.1.2001, S. 20)

Kavas ette nähtud aastased kulud: Umbes 800 000 eurot

Abi ülemmäär:

Koolitusabi

Väikeste ja keskmise suurusega ettevõtete puhul on abikõlblikud kulud tööjõukulud (koolitajad), reisikulud, jooksevkulud, tööriistade ja seadmete amortisatsioonikulud, konsultatsioonikulud ning osalejate tööjõukulud.

Erikoolituse puhul ei tohi abi osatähtsus ületada 45 % väikeste või keskmise suurusega ettevõtete abikõlblikest brutokuludest, üldkoolituse puhul ei tohi abi ületada 80 % kõnealustest kuludest.

Rakendamise kuupäev:

Abikava kestus: Kuni 31. detsember 2004

Abi eesmärk:

— tööturu tasakaalu parandamine ettevõtete innovatsioonisuutlikkuse kaudu;

— kõigi sotsiaalsete rühmade osalemise tagamine, võrdsete võimaluste loomine kaasaegsete infoühiskonna tehnoloogiate kasutamiseks naistele, meestele ja ebasoodsas olukorras olevatele rühmadele;

— uutele infoühiskonna tehnoloogiatele juurdepääsutingimuste parandamine, nt asjakohaste koolitusprogrammide loomise kaudu;

— kasutajaoskuste parandamine ja kasutajate arvu suurendamine;

— kaasaegsete infoühiskonna tehnoloogiate kättesaadavuse ja kasutamise parandamine ühiskonnas ja kõigis majandusvaldkondades.

Asjaomased majandusharud: Kõik majandusharud

Kõik teenused

Märkused:

Välistatud on:

EÜ asutamislepingu I lisas nimetatud kaupade tootmise, töötlemise ja turustamisega seotud tegevus;

abi andmine ekspordiga seotud tegevuse toetamiseks;

abi, mille tingimuseks on kodumaiste toodete kasutamine importtoodete asemel;

abi terase-, sünteeskiu- ja mootorsõidukite tööstusele ning laevaehitusele.

Kuna põllumajandus-, kalandus-, vesiviljelus- ja transpordisektorite suhtes kohaldatakse erieeskirju ning eksisteerib oht, et isegi väikesed neile antavad abisummad võivad olla vastavuses EÜ asutamislepingu artikli 87 lõikega 1, siis selles kavas on abi kõnealustele sektoritele välistatud.

Abi terase-, sünteeskiu- ja mootorsõidukitööstusele ning laevaehitusele on välistatud, sest asjakohased meetmed on muu hulgas kokku lepitud piirkondliku investeeringutoetuse raames.

Abi andva ametiasutuse nimi ja aadress:

Landesförderinstitut Sachsen-Anhalt Gruppe Sonderprogramm Domplatz 12 D–39104 Magdeburg

Muu teave:

Ministerium für Wirtschaft und Arbeit Referat 35 Hasselbachstraße 4 D–39104 Magdeburg

Abi number: XT 49/03

Liikmesriik: Itaalia

Piirkond: Reggio Emilia kaubandus-, tööstus-, käsitöö- ja põllumajanduskoda (Emilia — Romagna)

Abikava nimetus: Abi põllumajanduse koolitusmeetmetele Reggio Emilia piirkonnas

Õiguslik alus: Deliberazione della Giunta della Camera di commercio di Reggio Emilia n. 109/2003 e n. 120/2003

Kavas ettenähtud aastased kulud: 57 221,65 eurot

Abi ülemmäär: 70 %

Rakendamise kuupäev: 10.10.2003

(Taotluste esitamise tähtaeg: 30. oktoober 2003)

Kava kestus:

Abi eesmärk: Abi on suunatud talumajapidamiste üldkoolituskavade toetamiseks Reggio Emilia provintsis, eesmärgiga:

täiendada talupidajate ja põllumajandustöötajate kutseoskusi tootmise kvaliteetseks ümberkorraldamiseks, keskkonnakaitse, maastiku parandamise, hügieenitingimuste ja loomade heaolu standarditega kokkusobivate tootmisviiside kohaldamiseks;

jagada talupidajatele ja põllumajandustöötajatele vajalikke teadmisi majanduslikult tulusa ettevõtte juhtimiseks.

Asjakohased majandusharud: Põllumajandus

Abi andva ametiasutuse nimi ja aadress:

Camera di commercio, industria, artigianato e agricoltura di Reggio Emilia Piazza della Vittoria I-42100 Reggio Emilia

Abi number: XT 54/01

Liikmesriik: Itaalia

Piirkond: Toscana

Abikava nimetus: Toetus Toscana piirkonnas tegutsevatele ettevõtetele mõeldud koolitusprojektidele, mis on koostatud tööaja lühendamist sätestavate lepingute põhjal.

Õiguslik alus: Delibera della Giunta Regionale della Toscana n. 1119 del 15 ottobre 2001, attuativa di quanto disposto dalla legge 53/2000, articolo 6, in merito alla realizzazione da parte delle Regioni e delle Province Autonome di progetti formativi aziendali collegati a riduzioni dell'orario di lavoro.

Kavas ettenähtud aastased kulud: Ajavahemikus detsember 2001 kuni detsember 2002 1 355 313,55 eurot (2 624 252 000 Itaalia liiri), mis eraldati Toscana piirkonnale 6. juuni 2001. aasta ministeeriumide dekreediga nr 167. Toscana piirkonnale kõnealuseks kavaks järgmistel aastatel eraldatavad rahalised vahendid määratakse tööministeeriumi rakendusdekreetidega (kokkuleppel rahandus-, eelarve- ja majandusplaneeringu ministeeriumiga, nüüdne majandus- ja rahandusministeerium). Kokku eraldatakse aastani 2006 4 131 655.19 eurot (8 000 000 000 Itaalia liiri), mis teeb prognoositavaks aastaeraldiseks 555 294.45 eurot (1 075 200 000 Itaalia liiri).

Abi ülemmäär: Abi antakse koolitustegevuse rakendamisest tegelikult tekkinud nõuetekohaselt dokumenteeritud abikõlblike kulude tagasimaksmise kaudu, vastavalt määrusega (EÜ) nr 68/2001 ettenähtud järgnevatele ülemmääradele:

Ülaltoodud määrasid suurendatakse 10 protsendipunkti võrra, kui koolitust antakse määruse (EÜ) nr 68/2001 artikli 2 punktis g määratletud ebasoodsas olukorras olevatele töötajatele.

Kui abi antakse mereveonduse valdkonnas, võib selle määr olla 100 % olenemata sellest, kas tegemist on eri- või üldkoolitusega, eeldusel et täidetakse järgmisi tingimusi:

koolitatav ei ole laevapere tegevliige, vaid on pardal mittekooseisulise töötajana; ja

koolitus toimub ühenduses registreeritud laevade pardal.

Rakendamise kuupäev:

Kava kestus: Kuni 31. detsembrini 2006

Abi eesmärk: Abikava hõlmab üld- ja erikoolitust. Määruse (EÜ) nr 86/2001 artikli 2 punkti e kohaselt on üldkoolitus koolitus, mille raames õpitut saab kasutada ka mujal kui üksnes või peaasjalikult töötaja praegusel või tulevasel töökohal abistatavas ettevõttes ja millega antakse oskusi, mida saab suuresti üle kanda muudesse ettevõtetesse või töövaldkondadesse ja mis seeläbi parandavad töötaja tööalast konkurentsivõimet tunduvalt. Kõnealuse abikava rakendamisel tähendab üldkoolitus järgmist:

ettevõtetevaheline koolitus ehk koolitus, mida korraldavad ühiselt erinevad sõltumatud ettevõtted (ühenduse VKEsid käsitlevate eeskirjade alusel) või kus võivad osaleda erinevate ettevõtete töötajad. Nende tingimuste täitmine tagatakse täiendava dokumentatsiooni kontrollimisega projekti valikumenetluse ajal (koolitus on ettevõtetevaheline ja ettevõtted on sõltumatud);

ettevõttekoolitus, mis käsitleb piirkondlikku liigitusse hõlmatud ametikirjeldusi, või koolitus, mis käsitleb kirjeldusi, mille kataloogi lisamist on taotletud. Vastav tõend väljastatakse asjassepuutuva piirkonna või provintsi poolt. Tõendussüsteemi õiguslik alus on 31. augusti 1994. aasta piirkondlik seadus nr 70 (kutseõppe uued eeskirjad), eelkõige selle artikkel 11, mis sätestab kutseõppe- või spetsialiseerumistõendi väljastamise teatud koolitustegevuse eest pärast sobivustesti läbimist, ja artikkel 18, mis annab piirkonnanõukogule volitused määrata piirkondlikku liigitusse lisatud ametikirjeldused ja mille kohta väljastatakse kutseõppe- või spetsialiseerumistõend.

Asjaomased majandusharud:

Põllumajandus

Kalandus ja akvakultuur

Söe kaevandamine

Terasetööstus

Laevaehitus

Sünteeskiutööstus

Mootorsõidukitööstus

Muud tootmisharud

Teenused

Märkused: Abikava kohaldatakse kõikide määrusega (EÜ) nr 68/2001 hõlmatud majandusharude suhtes. Kava ei kohaldata raskustes olevate ettevõtete päästmist ja ümberkorraldamist käsitlevate ühenduse suuniste (EÜT C 288, 9.10.1999) tähenduses raskustes olevate ettevõtete töötajate täiend- võ ümberõppeks antava abi suhtes riiklikest vahenditest toetatavate päästmis- või ümberkorraldustoimingute raames (päästmis- ja/või ümberkorraldusabi). Sellist abi hinnatakse ülal mainitud suuniste alusel. Abikava ei kohaldata ka siis, kui ühe ettevõtte ühele koolitusprojektile antud abisumma ületab 1 miljon eurot, misjuhul tuleb üksiktoetusest teavitada komisjoni, et see selle kinnitaks.

Abi andva ametiasutuse nimi ja aadress:

Regione Toscana Dipartimento delle Politiche Formative e dei Beni Culturali Servizio FSE e Sistema della Formazione Professionale Piazza della Libertà 15 I-50129 Firenze

Abi number: XT 96/02

Liikmesriik: Itaalia

Piirkond: Lazio

Abikava nimetus: Majandusarengu edendamise, sotsiaalse ühtekuuluvuse ja tööhõive eeskirjad Lazio piirkonnas. Kohalike tootmisrühmade, tööstuspiirkondade ja investeerimispiirkondade kindlakstegemine ja korraldus.

Õiguslik alus: Legge Regionale 19 dicembre 2001, n. 36 “Norme per l'incremento dello sviluppo economico, della coesione sociale e dell'occupazione nel Lazio. Individuazione e organizzazione dei sistemi produttivi locali, dei distretti industriali e delle aree laziali di investimento”, pubblicata sul supplemento ordinario n. 7 al BURL (Bollettino Ufficiale della Regione Lazio) n. 36 del 29.12.2001

Regolamento regionale 28 ottobre 2002, n. 2 “Regolamento per il finanziamento dei sistemi produttivi locali, dei distretti industriali e delle aree laziali di investimento”, pubblicato sul supplemento ordinario n. 4 al BURL n. 30 del 30 ottobre 2002.

Kavas ettenähtud aastased kulud: Kokku 4 250 000 eurot (kõikide seadusega ettenähtud abide kohta)

Abi ülemmäär: Kokku 4 250 000 eurot (kõikide seadusega ettenähtud abide kohta)

Erikoolitus:

— artikli 87 lõike 3 punktile c vastava erandi alla kuuluvate piirkondade puhul: 40 % VKEdele; 30 % suurettevõtetele

— muude piirkondade puhul: 35 % VKEdele; 25 % suurettevõtetele

Rakendamise kuupäev: Abi võib anda pärast avaliku teatise avaldamist Lazio piirkonna ametlikus teatajas (Bollettino Ufficiale della Regione Lazio, BURL).

Kava kestus: Tähtajatu; abikava on igal juhul vabastatud teatamise kohustusest vastavalt EÜ asutamislepingu artikli 88 lõikele 3 kuni 31. detsembrini, mil määruse (EÜ) nr 68/2001 kehtivusaeg lõpeb.

Abi eesmärk: Abi eesmärgiks on edendada erikoolitusprogramme Lazio regiooni määratud piirkondades, nagu näiteks tööstuspiirkondades, kohalikes tootmisrühmades ja investeerimispiirkondades.

Asjaomased majandusharud: Kõik valdkonnad

Tööstuspiirkondade, kohalike tootmisrühmade ja investeerimispiirkondadega seotud tegevusala koodid määravad piirkondlikud asutused igal üksikjuhul eraldi.

Abi andva ametiasutuse nimi ja aadress: